CELEX: C2006/121/02
Language: da
Date: 2006-05-20 00:00:00
Title: Sag C-12/06: Anmodning om præjudiciel afgørelse indgivet af Verwaltungsgericht Aachen den  11. januar 2006  — Iris Bucher mod Landrat des Kreises Düren

20.5.2006   
            
            
               DA
            
            
               Den Europæiske Unions Tidende
            
            
               C 121/1
            
         Anmodning om præjudiciel afgørelse indgivet af Verwaltungsgericht Aachen den 11. januar 2006 — Iris Bucher mod Landrat des Kreises Düren
   (Sag C-12/06)
   (2006/C 121/02)
   Processprog: tysk
   Den forelæggende ret
   Verwaltungsgericht Aachen.
   Parter i hovedsagen
   
      Sagsøger: Iris Bucher.
   
      Sagsøgt: Landrat des Kreises Düren.
   Præjudicielle spørgsmål
   
               1.
            
            
               Er den ret til fri bevægelighed, som er garanteret unionsborgere ved artikel 17 og 18 EF, til hinder for, at en medlemsstat i et tilfælde som det foreliggende nægter en af sine statsborgere uddannelsesstøtte til en fuld uddannelse i en anden medlemsstat med den begrundelse, at uddannelsen ikke udgør en fortsættelse af mindst et års uddannelse ved en indenlandsk uddannelsesinstitution?
            
         
               2.
            
            
               Er den ret til fri bevægelighed, som er garanteret unionsborgere ved artikel 17 og 18 EF, til hinder for, at en medlemsstat i et tilfælde som det foreliggende nægter en af sine statsborgere, der som såkaldt grænsegænger gennemfører sin uddannelse i en nabomedlemsstat, uddannelsesstøtte med den begrundelse, at den pågældende kun opholder sig på det indenlandske grænsested med henblik på uddannelse, og at opholdsstedet ikke er dennes faste bopæl?